“Ek neem aan Buchan het net seuns; hy het, anders as die omstrede biskop Spong, kennelik nie “drie geëmansipeerde dogters” nie. Ek is begenadig deurdat ek self uit presies so ’n geïnspireerde vroulike gesin kom.”
“‘Oom Angus’ ken die aanspreekvorm ‘Boet’ – darem een van sy vyf Afrikaanse woorde – en ek vra my af of daar darem ’n “Sus” in sy swymelende skare is, wat dalk iets anders wil word as ’n gedweë, onderworpe huisvroutjie?”
Frank Botha met sy Daaglikse Dosis het noual berug geraak vir die feit dat hy lukraak modereer soos dit hom en sy ego pas en sy webwerf het, volgens baie, noual sinoniem geword met “onetiese blogging”. So bv. het ‘n swaargewig in die blogbokskryt, Johan Swarts al heel terreg vrae gevra oor Frank se hoogs onkonvensionele statistiekberekeninge. ‘n Man vir wie ek groot respek het, DGS het ookal meermale in relletjies met Botha betrokke geraak en hy steek weereens die draak met Frank se nuutste populariteitsinskrywing. In hierdie inskrywing sê Frank dat:
Ek wag vir die Lina Spies’e om weer bitter stukkies gal te braak oor Angus se “wandadige preokkupasie met Mag”.
Ek wag vir die Dana Snyman’s om weer met guitige kruisverwysings en narratiewe ‘n halfhartige middelvinger in die rigting van die bejaarde boer van KwaZulu-Natal te wys.
Ek wag vir die Freek Robinson’s en Debra Patta’s om weer, op eensydige wyse, agter die kap van die byl te probeer kom van hierdie “ekstremistiese ou man” wat skares huilend op sy knieë smeek om te vergewe.
So sal die ou man met die veldhoed en die swaarkry-lyntjies om sy oë weer van vooraf voos gebliksem word terwyl die Amerikaner, tot barstenstoe vol Suid-Afrikaanse bloedrande, met sy Boeing 737 in sy moer in vlieg.
Ek lees vanoggend die volgende berig in die Griffel van die Volk – oudergewoonte op ‘n nuus-trant wat deesdae alte algemeen raak waar onse President sy harde kop insteek.